Tromøybrua

Tromøybrua (lokalt: Tromøybroa) er en hengebro som går over Tromøysundet øst for Arendal, den er en del av fylkesvei 409, og forbinder øya Tromøy med fastlandet. 

 Byggingen 
Det var entreprenøren Eeg-Henriksen som fikk i realisere byggingen av brua.Da Tromøya ble landfast, Avtrykk.no, 21.10.2016,  Det tok 50-60 mann to år å bygge brua, og den ble åpnet 21. oktober 1961 av samferdselsminister Trygve Bratteli som klippet snoren.NRK – Tromøybrua feirer jubileum Da den ble åpnet var den blant de største broene i Norge. Kostnadene beløp seg på syv millioner kroner. Høyesterettsadvokat Christian Stray var formann i byggekomiteen, som brukte 23 år på å realisert byggingen. En mann omkom under byggingen da han falt ned fra det ene tårnet. 

 Spesifikasjoner og statistikk 
Brua er 400 meter lang, og største spenn er 240 meter. Til sammen har brua 12 spenn, med seilingshøyde 37 meter.Johan Brun: Våre bruer. Damm 2003. ISBN 82-496-0760-0 Årsdøgnstrafikk (ÅDT) i 2001 var omtrent 7 500, og trafikken hadde da siden 1990 hatt en årlig vekst på 3,4%. I 2008 var ÅDT på omtrent 8 350. Broa tåler 50 tonns vogntog med normal aksellast på hver side av brua.

 Gang- og sykkelvei 
I løpet av 2012 ble en ny gang- og sykkelvei ferdigstilt hengende på utsiden av selve brua på vestsiden. Bredden er 2,5 meter, og med et 160 centimeter høyt rekkverk på begge sider. På grunn av vektproblemer blir underlaget laget av gitter i stål, for å forhindre for høy vekt, og ansamling av snø/is. Gang- og sykkelveien er påkoblet eksisterende gang- og sykkelveier på begge sider av brua, og fører til sammenhengende gang- og sykkelvei fra Arendal sentrum til vestre deler av Tromøy. Kostnadsrammen på prosjektet er 30 millioner norske kroner.Fylkestinget - Oppstartsmelding prosjekt fv 409 Tromøybrua - påhengt gang- og sykkelveg (PDF-fil)Våre Veger - Consolvo fikk jobb på Tromøybrua

I tillegg blir brua sikret samme år for å hindre personer som vil begå selvmord fra å hoppe fra brua, da det tidligere har vært flere tilfeller av dette.

 Spesielle hendelser 
28.juli 1994 ble verdens første dokumenterte pendelhopp ("rope swing") utført fra Tromøybrua.

 Se også 
Liste over broer i Norge
Liste over broer i Norge etter lengde

Referanser

 Eksterne lenker 
 Tromøybrua på broer.no
 Åpningen av Tromøybrua på YouTube (video)
 Arendal kommune – Ukas postkort: Tromøybrua


Kategori:Hengebroer
Kategori:Veibroer i Arendal
Kategori:Broer åpnet i 1961
Kategori:1961 i Norge